Invazija Surinama (1667)
<s>Invazija Surinama bio je uspješni pokušaj Nizozemske Republike da osvoji englesku koloniju Surinam koji se odvio u veljači 1667. godine, u jeku Drugog anglo-nizozemskog rata.</s><s>Pod vodstvom Abrahama Crijnssena, nizozemske su trupe bez većeg otpora preuzele kontrolu nad kolonijom u sklopu širenja rata izvan Europe.</s>

<s>Crijnssen je, u jeku rata, dobio službenu komandu da ode do Surinama i da preuzme kontrolu nad kolonijom od Engleza; Crijnssenove brodice došle su do rijeke Surinam 25. veljače 1667. godine.</s><s>Odmah po dolasku do kolonije, Nizozemci su započeli s bombardiranjem, a kolonijalni upravitelj, William Byam, brzo se predao nakon kratke borbe.</s><s>Nakon predaje, engleski su kolonisti bili prisiljeni platiti Nizozemcima oko 50 tona (100,000 funti) šećera u svrhu "otkupnine".</s><s>Nakon toga su dobili priliku napustiti koloniju ili se prikloniti provinciji Zeeland; većina kolonista prihvatila je drugu opciju.</s>

<s>Naime, brojni engleski kolonisti bili su nezadovoljni načinom kako je Kruna upravljala kolonijom, dok im je Crijnssen ponudio drugačiji pristup, obećavši im kako mu cilj nije uništavati, već obnoviti koloniju.</s><s>Među prvim promjenama bili su preimenovanje Paramariba u Nieuw-Middelburg te Fort Willoughbyja u Fort Zeelandiju.</s><s>Nakon toga je organizirao transport prikupljenog šećera u Nizozemsku.</s>

<s>Reference</s>

<s>Historija Surinama
1667
Nizozemske bitke
Engleske bitke</s>

